Lokalni izbori u Bosni i Hercegovini 2024.

**Lokalni izbori u Bosni i Hercegovini 2024.** su demokratski izbori koji su održani 6. oktobra 2024. Na izborima birali su se načelnici općina i gradonačelnici gradova, te općinska i gradska vijeća i skupštine.

Izbori u općinama Fojnica, Jablanica, Kiseljak, Konjic i Kreševo bili su odgođeni zbog proglašenja stanja prirodne nesreće, te su naknadno održani 20. oktobra i 3. novembra.

## Nove izborne tehnologije 
Ovo su bili prvi izbori u historiji Bosne i Hercegovine na kojima su se koristile posebne izborne tehnologije, koje su osigurale što veći integritet izbora. Iako je njihova službena primjena tek od općih izbora 2026, na određenim biračkim mjestima postavljene su izborne tehnologije s ciljem testiranja i simulacije njihove primjene, radi provjere tehničkih mogućnosti provedbe određenih procedura s ciljem jačanja izbornog integriteta i dobijanja relevantnih pokazatelja potrebnih za buduću primjenu i evaulaciju.

Provedeni pilot projekti bili su:
* Pilot projekat 1 - Autentifikacija birača i transmisija rezultata,
* Pilot projekat 2 - Optički skeneri i automatsko prebrojavanje glasačkih listića,
* Pilot projekat 3 - Biometrijska identifikacija i autentifikacija birača,
* Pilot projekat 4 - Video nadzor na biračkim mjestima.

### Pilot projekat 1 - Autentifikacija birača i transmisija rezultata 
Autentifikacija birača predstavlja postupak potvrđivanja identiteta birača na biračkom mjestu, koji se vrši nakon izvršene provjere ličnog dokumenta (lična karta, pasoš ili vozačka dozvola) i podrazumijeva proceduru usporedbe biometrijskih podataka (otisak prsta) birača u evidenciji Agencije za identifikacijske dokumente, evidenciju i razmjenu podataka BiH (IDDEEA), dok je transmisija rezultata postupak dostave izbornih rezultata CIK-u sa biračkom mjesta, putem online aplikacije, i vrši se nakon ručnog prebrojavanja glasova.

Projekat se realizirao uz podršku Delegacije Evropske unije, koja je osigurala potrebnu hardversku i softversku opremu.

Gradovi Sarajevo i Istočno Sarajevo se dijele na četiri i šest općina, koji biraju gradska vijeća, odnosno skupštinu. Gradonačelnik Sarajeva bira se indirektno, a Gradonačelnik Istočnog Sarajeva, od lokalnih izbora 2020, direktno. U Brčko distriktu biraju se predstavnici u Skupštini, koji naknadno biraju gradonačelnika Brčkog. Mostar izbore održava po mješovitom proporcionalnom sistemu predstavljanja, gdje će se birati ukupno 22 vijećnika iz šest različitih gradskih područja i 13 sa gradske liste, a gradonačelnika će također birati gradsko vijeće. To će ujedno biti drugi izbori u Mostaru nakon političkog sporazuma 2020. i prvi koji će se održati u isto vrijeme kada i ostatak zemlje od 2008.

Bosna i Hercegovina službeno ima 35 gradonačelnika, nakon što su, između lokalnih izbora, općine u Federaciji BiH (Stolac, Bosanska Krupa, Lukavac, Konjic, Orašje, Zavidovići i Novi Travnik) i u Republici Srpskoj (Derventa, Laktaši i Prnjavor) postali gradovi.

## Rezultati 
### Gradonačelnici gradova 
### Načelnici općina 
### Skupština Brčko distrikta 
#### Nacionalne manjine 
## Bilješke 
## Reference 
*
2024
Kategorija:Izbori u Bosni i Hercegovini 2024.
2024.
Kategorija:2024. u Bosni i Hercegovini
Bosna i Hercegovina
Bosna i Hercegovina